Ceza de San Fransesco (Trevizo)

Ła Ceza de San Fransescosevente altre grafie e varianse anca San Françesco ła ze un łogo de culto catòłego che'l se cata a Trevizo.

 Storia 
Inte i primi ani del XIII sècoło el łibaro Comun el ga emanà i Statuti che i ghe permeteva a i òrdeni rełigiozi de instałarse drento łe mure. Un grupo de frari fransescani mandà da'l steso San Fransesco, i zera rivà a Trevizo inte'l 1216 in un oratòrio dedicà a ła Madona inte ła zona oltra el Canjan Grando. Ła comunità  ła ze deventà nùmaroza e inte'l 1231 i ga scomisià a costruìr la cieza e el convento. Inte'l 1270 ze stà finìo de costruirla.

Inte'l 1797 ła cieza ła ze stà ocupà dai fransezi e inte'l 1806 ła ze stà sopresa da łe łeze napołeòneghe. Ła ze stà cusì adibìa a fini miłitari e cofà stała. Inte'l 1928, daspò un restauro,  ła ze stà revèrta. Ła cieza l'è pròpietà de'l Comun de Trevizo e fidàda ai frari fransescani.

 Descrision 

 Architetura 
300px|miniatura|destra|Indéntro ła ceza

L'architetura de ła cieza ła ze de tranzision intrà el romànego e el primo gòtego.

Ła cieza ła prezenta na pianta a croze łatina, co do navade, de łe cuałe ła mazor ła ze pì alta e łarga de ła menor e ła ze coerta co sofito łinjeo a caròso de nave, invese ła minor ła ze pì basa e coerta co volta a crozera in muradùra e ła se conpone de sincue canpade.

 Òpare d'arte 
Inte ła łuneta sòra el portal A se cata un afresco atribuìo a Marco Veneziano (1235). A l'interno, so' ła parede sànca, se trova un afresco rafegurante San Cristoforo, òpara romànego-bizantina de'l fìn Duzento. Inte ła capèła mazor A se cata el depinto dei Quatro Evangełìsti; fursi òpara de un arlèvo de Tomazo da Modena.

Inte ła prima capèła a sànca A ze prezente na òpara de Tomazo da Modena, l'afresco de ła Madonna col Bambino e sette santi (1350). Inte ła segonda capèła a sànca ghe ze un afresco de'l Maestro del Feltro, Madonna e quattro santi de'l 1351.

Ła cieza ła ospita łe tonbe de algune parsone séłebri: Pietro Alighieri e Francesca Petrarca i pì inportanti. El primo, so fìo de Dante Alighieri, el zera zùdeze, poeta e comentador rezidente a Verona che'l desconparìo durando un sojorno a Trevizo, inte'l 1364.
Ła segonda fìa de Fransesco Petrarca,  ła ze morìa gravia durando el parto inte'l 1384.

Da ła cieza  riva ła Sacra Conversazione (1840) de Alvise Vivarini, ancò a łe Gałarìe de l'Academia de Venesia.

Fora da ła cieza ghe ze ła statua de San Fransesco' òpara de'l scultor contenporaneo Roberto Cremesini.

 Organo a cane 
Inte'l braso de drèta de'l transeto A se cata l'organo a cane Mascioni opur 798, costruìo inte'l 1960.
El strumento el ze a trazmision ełètrega a ła so consolle e el ga do tastadùre (tastiere) e pedałiere, ła ze łogàda a pavimento inte ła navàda.

Eco ła dispozision fònega de l'organo :

 Prima tastiera - Grand'OrganoPrincipale  16'Principale  8'Flauto traverso  8'Otava  4'Decimaquinta  2'Repién  6 fileTromba 8' Segonda tastiera - EspresivoPrinçipałin  8'Bordon  8'Vioła  8'Flauto  4'Nazardo  2.2/3'Silvestre  2'Pienino  3 fileVoze sełeste  8'Tremoło PedaleBaso dolse  16'Baso  8'Subaso  16'Bordon  8'Flauto  4'

 Altre imàzini 

 Notasion 

Altri progeti

Categoria:Ceze dèdegae a san Fransesco de Asizi
Fransesco
Categoria:Ceze de ła diòseze de Trevizo